เรื่องร้องเรียน: เดี๋ยวนี้สุเหร่าสามอินส่งเสียงดังมาก ส่งเสียงดังผ่านลำโพงตั้งแต่เช้ามืดยันสองทุ่ม บางวันห้าครั้งต่อวัน บางครั้งเสียงดังเกือบทั้งวัน  ที่บ้านเคยไปคุยที่สุเหร่าแต่ก็ไม่เห็นจะได้ผลอะไรเลย ยิ่งมายิ่งไม่มีความเกรงใจผู้อยู่อาศัยแถวนี้ กรุณาช่วยให้ทางสุเหร่าเลิกใช้เครื่องขยายเสียงด้วย คนแถวนี้ต้องการอยู่กันอย่างสงบ
การดำเนินการของเจ้าหน้าที่: ตามที่ท่านได้แจ้งเรื่องร้องเรียนการใช้เสียงผ่านเครื่องขยายเสียงของมัสยิดสุเหร่าสามอิน ซึ่งทางฝ่ายสิ่งแวดล้อมฯได้ประสานไปยังหน่วยงานที่เกี่ยวข้อง อาทิ สำนักอนามัย สำนักสิ่งแวดล้อม ซึ่งได้ทำการเข้าวัดเสียง ซึ่งพบว่ามีค่าเกินและถือเป็นเสียงรบกวนจริง ทางสำนักงานเขตวัฒนา ร่วมกับสำนักอนามัย สำนักสิ่งแวดล้อม จึงได้ประสานไปยังคณะกรรมการอิสลามประจำกรุงเทพมหานคร เพื่อร่วมหาแนวทางการแก้ไข และทางคณะกรรมการอิสลามฯ จะได้นำเรื่องประสานสำนักจุฬาราชมนตรี เพื่อหาแนวทางข้อยุติต่อไป           ทั้งนี้ขอเรียนให้ทราบว่า เนื่องจากแหล่งกำเนิดเสียงเป็นศาสนสถาน ทางสำนักงานเขตจึงไม่สามารถออกหนังสือคำสั่งแก่ทางมัสยิดได้ โดยการแก้ปัญหาที่ผ่านมาจะเป็นไปในลักษณะขอความร่วมมือจากทางมัสยิด เมื่อพิจารณาแล้ว สำนักจุฬาราชมนตรีคือหน่วยงานสูงสุดที่ควบคุมและมีอำนาจในการพิจารณาสั่งการทางมัสยิดได้ ท่านสามารถติดต่อแจ้งเรื่องไปยังหน่วยงานดังกล่าวได้อีกช่องทางหนึ่ง ดังนี้ อาคารสำนักจุฬาราชมนตรี ชั้น 3 ศูนย์บริหารกิจการศาสนาอิสลามแห่งชาติ เฉลิมพระเกียรติ ถนนคลองเก้า แขวงคลองสิบ เขตหนองจอก กรุงเทพมหานคร 10530 โทรศัพท์ : 0-2949-4278 , 0-2949-4312-3 โทรสาร : 0-2949-4220 www.skthai.org  E-mail : info@skthai.org  Facebook: https://www.facebook.com/samnakjula            ทางสำนักงานเขตวัฒนาต้องขออภัยในความไม่สะดวกที่เกิดขึ้น และจะเร่งติดตามประสานส่งเรื่องให้สำนักจุฬาราชมนตรีทราบและหาแนวทางข้อยุติปัญหานี้ต่อไป โดยในขณะนี้อยู่ระหว่างประสานงานในรายละเอียด
ความเห็นของผู้แจ้ง: ตรงนี้เป็นสถานที่ชุมชน  ไม่สมควรเป็นตั้งเป็นที่ละมาดครับ  อย่างเช่นวัดวาอารามของไทย ก็จะอยู่ห่างจากชุมชนหมู่บ้าน  เพื่อจะไม่รบกวนชาวบ้านเวลามีสวดมนต์ และสวดปากเปล่าซึ่งไม่ก่อเสียงรบกวน   แต่มัสยิดนี่เป็นปัญหามากครับ สวดละมาดต้องใช้เครื่องเสียงแบบนี้ไม่สมควรอย่างยิ่ง  ชุมชนปัจจุบันคนทำมาหากิน  ทำงานขับรถก็ควงกะ2-3รอบ เหนื่อยมาก ก็อยากกลับมานอนฟื้นพลัง พักผ่อนให้เต็มอิ่ม  แต่เสียงดังแบบนี้ทุกวัน ลูกเล็กเด็กแดง นอนกันไม่ได้เลย  สร้างปัญหาเป็นเดือนๆ ปีๆ   #อยากขอเจ้าหน้าที่บ้านเมืองให้บังคับละมาดโดยห้ามใช้เครื่องเสียงเด็ดขาดครับ เพราะว่ามันรบกวน มากจริงๆ  เครียดมากๆ ขอบคุณครับ
พื้นที่: แขวงคลองตันเหนือ เขตวัฒนา กรุงเทพมหานคร